ตลาดหลักทรัพย์ฯต่อสัญญาNASDAQ OMX
ตลาดหลักทรัพย์ฯ ต่อสัญญา NASDAQ OMX ดูแลระบบซื้อขายตลาดอนุพันธ์ อีก 5 ปี
12 ต.ค. 2553

ตลาดหลักทรัพย์ฯ ต่อสัญญา NASDAQ OMX ดูแลระบบซื้อขายตลาดอนุพันธ์ อีก 5 ปี
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ในช่วง 2-3 ปีที่ผ่านมาปริมาณธุรกรรมใน TFEX เติบโตขึ้นอย่างมาก ซึ่งเชื่อมั่นว่าส่วนหนึ่งเป็นผลมาจากการที่ TFEXร่วมมือกับผู้พัฒนาระบบชั้นนำ อย่าง NASDAQ OMXในการพัฒนาระบบซื้อขายและชำระราคาที่มีประสิทธิภาพและให้บริการที่น่าเชื่อถือต่อผู้ลงทุน
"การต่อสัญญาในครั้งนี้ NASDAQ OMX จะเข้ามาช่วยสนับสนุนการพัฒนาระบบเพื่อรองรับแผนงานของตลาดอนุพันธ์ในการขยายเวลาเปิดการซื้อขายรวมทั้งรองรับการออกตราสารอนุพันธ์ที่อ้างอิงสินค้าโภคภัณฑ์ (Commodities based products)ที่จะดำเนินการในปีหน้า ซึ่งจะเป็นการสนับสนุนให้ตลาดหลักทรัพย์ฯสามารถพัฒนาสินค้าและบริการที่หลากหลายครบวงจรแก่ผู้ลงทุนได้" นายจรัมพรกล่าว
ด้าน Mr. Lars Ottersg?rd, Senior Vice President, NASDAQ OMX Market Technology กล่าวว่า "การต่อสัญญากับตลาดหลักทรัพย์แห่งประเทศไทยในครั้งนี้เป็นเครื่องพิสูจน์ได้ถึงศักยภาพที่แข็งแกร่งของบริษัทฯ ในฐานะที่เป็นพันธมิตรด้านเทคโนโลยีโดยบริษัทฯ มีความมุ่งมั่นในการร่วมมือกับตลาดหลักทรัพย์ฯ ในการพัฒนาระบบเทคโนโลยีการซื้อขายที่ครบวงจรรวมทั้งการร่วมมือด้านอื่นๆ ในอนาคต"
ปัจจุบัน TFEX มีผลิตภัณฑ์ทั้งสิ้น 4 ประเภท ได้แก่ SET50 Index Futures  SET50 Index Options  Single Stock Futures และ Gold Futures โดยในวันที่ 18 ต.ค. นี้ จะเปิดซื้อขาย Interest Rate Futuresหรือฟิวเจอร์สของอัตราดอกเบี้ยพันธบัตรรัฐบาลอายุ 5 ปี (5-Year Government Bond Futures)